alexandrainst/scandi-wiki huggingface dataset:
Uran-238

Uran-238 (238U) er den mest vanlige av de naturlig forekommende uranisotoper. Omkring 99,284% av all naturlig forekommende uran er 238U. Med en halveringstid på 4,46 × 109 år (1,41 × 1017 sekunder), er 238U ikke så radioaktivt som f.eks. 235U og 233U. 238U henfaller ikke ved spontan fisjon, og kan dermed ikke brukes som selvstendig reaktorbrennstoff og som fissilt materiale til kjernevåpen. Til gjengjeld gjør 238Us forholdsvis lave radioaktivitet, og samtidig høy tetthet, at stoffet er velegnet som skjold mot radioaktiv stråling og som panserbrytende ammunisjon.

Til tross for 238Us lave radioaktivitet, danner isotopen allikevel basis for de fleste moderne kjernevåpen, ettersom det kan omdannes til plutonium-239 (239Pu) i en kjernereaktor. Nettopp 239Pu brukes som fissilt materiale i nær sagt alle moderne kjernevåpen. Når 238U-kjernen opptar et nøytron, omdannes det til 239U, som er så ustabilt, at det henfaller til neptunium-239 (239Np), som i sin tur henfaller til 239Pu.

Som brennstoff til kjernereaktorer anvendes anriket uran. Anriket uran er uran, hvor andelen av 235U-isotopen har blitt kunstig økt. Utarmet uran er restproduktet av anrikingsprosessen. Utarmet uran består således hovedsakelig av 238U-isotopen.

Kjernekraft 
238U kan ikke benyttes direkte som reaktorbrennstoff. Det anvendes riktignok i formeringsreaktorer til produksjon av 239Pu, som kan benyttes til produksjon av kjernevåpen eller som reaktorbrennstoff. De fleste formeringsreaktorene produserer ikke energi. Deres formål er utelukkende produksjon av plutonium. Per 2005 var det eneste energiproduserende formeringsreaktoren den russiske BN-600-reaktoren på Belojarsk kjernekraftverk, som produserer omkring 600 megawatt.

Annen bruk 
Uran-238 benyttes som skjold mot mer radioaktive isotoper. Takket være 238Us høye atomvekt og høye antall av nøytroner, stopper isotopen både alfastråling, røntgenstråling og gammastråling. Faktisk er 238U omkring fem ganger bedre til å stoppe gammastråling enn bly. Både metallisk utarmet uran og uranoksid benyttes som skjold. På grunn av urans høye densitet, blir utarmet uran også benyttet i panserbrytende ammunisjon.

Referanser 

Isotoper
Brensel
Aktinoider
Degerby

Degerby er en tidligere kommune i landskapet Nyland i Finland. Kommunen hadde  innbyggere i 1938. Befolkningen var i hovedsak svensktalende.

Største del av Degerby var en del av Porkalaområdet som ble utlånt til Sovjetunionen i 1944. Den gjenværende del (13,4 km²) ble innlemmet i Ingå kommune i 1946. Da Porkalaområdet ble tilbakelevert til Finland i 1956, ble hele Degerby slått sammen med Ingå (1957).

Museet Degerby Igor fra 1997 viser den sovjetiske marinebasens historie.

Befolkningsutviklingen

Referanser

Eksterne lenker
 Artikkel om Degerby i Nordisk familjebok, bind 6, spalte 20, 1907
 Uppslagsverket Finland, Degerby
 Degerbys nettside

Tidligere kommuner i Finland
Kommuner etablert i 1867
1867 i Finland
Kommuner opphørt i 1946
1946 i Finland
Nyland
Despite

Despite er et svensk heavy metal band, som ble stiftet i 1998.

Bandet skrev kontrakt med plateselskapet Tractor Productions 2008, deretter begynte de å lage debutalbumet In Your Despite. Albumet ble gitt ut den 13. mars 2009.

Bandmedlemmer
 Alex Losbäck Holstad – vokal
 Timmy Leng – gitar
 Oscar Nilsson – trommer

Diskografi

Album
In Your Despite (2009)

Eksterne lenker 
 Despite på MySpace

Svenske melodisk death metal-band
Band etablert i 1998
Uran-239

Uran-239 (239U) er ikke en naturlig forekommende uran-isotop, men frembringes kunstigt ved å bombardere 238U med langsomme nøytroner. 239U har en halveringstid på ca. 23,45 minutter, hvorpå den vil betahenfalle til neptunium-239 (239Np). 239Np har en halveringstid på 2,4 dager, hvorpå den vil betahenfalle til plutonium-239 (239Pu).

Isotoper
Brensel
Aktinoider

en:Isotopes of uranium#Uranium-239
Ohrdruf

Ohrdruf er en liten by i Thüringen i Tyskland. Ohrdruf har cirka  innbyggere.

Historie 
I nærheten av Ohrdruf opprettet nasjonalsosialistene i november 1944 en konsentrasjonsleir, som var en satellittleir til den betydelig større leiren Buchenwald.

Leiren ble befridd av amerikanske tropper den 4. april 1945, og den 12. april besøkte generalene Dwight D. Eisenhower, George S. Patton og Omar Bradley leiren. Eisenhower sa at han med egne øyne ville se nazistenes onde gjerninger.

Bilder

Referanser

Eksterne lenker 
 
 Ohrdruf konsentrasjonsleir 

Byer i Thüringen
Norge under Vinter-OL 1980

Norge under Vinter-OL 1980. Sekstifire sportsutøvere fra Norge, femtifem menn og ni kvinner, deltok i sju sporter under Vinter-OL 1980 i Lake Placid i USA. De deltok i alpint, skiskyting, langrenn, skihopping, skøyter, kombinert og ishockey. Norge kom på åttendeplass med en gull-, tre sølv- og seks bronsemedaljer. Skøyteløperen Jan Egil Storholt var Norges flaggbærer under åpningsseremonien.

Medaljer

Medaljevinnerne

Alpine grener

Menn

Kvinner

Skiskyting

Nordiske grener

Langrenn

Menn 

4 x 10 km stafett

Kvinner 

4 x 5 km stafett

Kombinert

Skihopp

Hurtigløp på skøyter

Menn

Kvinner

Ishockey

Eksterne lenker
 Norges resultater i Vinter-OL 1980 hos olympedia.org

Nasjoner under Vinter-OL 1980
Norge under de olympiske leker
Sport i Norge i 1980
Polen under Vinter-OL 1980

Polen under Vinter-OL 1980. Tretti sportsutøvere, tjueni menn og én kvinne, fra Polen deltok i fem sporter, hurtigløp på skøyter, kombinert, langrenn, skihopping og ishockey under Vinter-OL 1980 i Lake Placid i USA. Polen vant ikke noen medaljer, beste plassering var to femteplasser i 30 km langrenn for menn og i damenes 3000 meter skøyter.

Medaljer

Eksterne lenker 
 Resultater og profilside  på sports-reference.com

Nasjoner under Vinter-OL 1980
Polen under de olympiske leker
Sport i Polen i 1980
Odd Arvid Strømstad

Odd Arvid Strømstad (født 27. juli 1952 i Evje) er kommersiell direktør i konsertselskapet Live Nation. Han har tidligere vært administrerende direktør i TV-produksjonsselskapet Warner Bros. Norge, tidligere Dinamo Story og Eyeworks Norway.  

Strømstad arbeidet i NRK i over 20 år, de siste årene som prosjektleder og prosjektsjef. Strømstad utviklet og produserte en rekke TV-programmer for NRK. Han har blant annet vært ansvarlig for Nobels fredspriskonsert siden 1996, Spellemannprisen (seks år i NRK og seks år for TV 2), revitaliseringen av Melodi Grand Prix, samt programmer som Landeplage og Football for Africa. Han produserte Vindu mot Lillehammer under vinter-OL i 1994 og Eurovision Song Contest 1996.  

Strømstad kom i Guinness rekordbok med Katie Meluas konsert på Trollfeltet – 303 meter under havet – som den dypeste konserten noen sinne. Han er ansvarlig for over 200 musikkprogrammer for NRK, blant andre spesialprogrammer med Paul McCartney, Elton John, David Bowie, Pink Floyd, Whitney Houston, a-ha og Ole Paus. Han har stått bak en rekke produksjoner med a-ha, blant andre a-has konsert i Frognerparken og deres webcast-/dvd«homecoming» – som da, sammen med Madonna, var verdens mest suksessrike webcast sett i antall web-hits. Strømstad har også være ansvarlig for flere dokumentarfilmer, blant annet Når boblene brister, en dokumentarfilm om finanskrisen. 

Strømstad har mottatt tre Amandapriser og to Gullruter, blant annet for NRK-serien Landeplage. Han er gift med NRKs nyhetsanker Nina Owing.

Referanser 

Fødsler i 1952
Norske TV-produsenter
Ansatte i NRK
Vinnere av Amandas fagpriser
Amandaprisen 1988
Personer fra Evje og Hornnes kommune
Terningen Arena

Terningen Arena er et flerbruksanlegg ved Terningmoen leir i Elverum. Byggingen ble satt i gang i januar 2010, og trinn 1 ble ferdigstilt 23. desember 2010. Den offisielle åpningen skjedde helgen 7.–9. januar 2011.

Blant fasilitetene ved anlegget finnes det idrettshall, turnhall, konsertsal, bibliotek, kafé og kontorer.
Arealet av første byggetrinn måler rundt  kvadratmeter. Arkitekt er Thomas Bjørn Marschall, Besseggen Arkitekter. Totalentreprenør var Martin M. Bakken.

Funksjon
Terningen Arena har som misjon å være et kultursenter for blant annet Festspillene i Elverum, konserter, håndball og turn.

I 2016 flyttet Elverums avdeling av Høgskolen i Hedmark (avdeling for helse- og idrettsfag), samt hovedadministrasjonen for HiHm hit. I 2017 ble HiHm til Høgskolen i Innlandet.

Forsvaret har velferdskontorer og idrettsfasiliteter for personell tilknyttet Terningmoen. Flere leietakere har kontorer og andre fasiliteter i Terningen Arena.

Leietakere
 Elverum kommune (barnehage og storkjøkken)
 Høgskolen i Hedmark
 Hjelpemiddelsentralen / NAV
 Studentsamskipnaden i Hedmark
 Hedmark fylkeskommune
 Den offentlige tannhelsetjenesten
 Forsvaret
 Elverum kommunale industribygg
 Oppfølgingsenheten Frisk
 Family sports club
 Hernes institutt

Eksterne lenker
 Terningen Arena
 Terningen Arena på Facebook.
 Artikkel om Terningen Arena med fakta og historie.

Idrettsanlegg i Innlandet
Elverum Idrettslag
Sport i Elverum
Byggverk i Elverum
Chien-Shiung Wu

Chien-Shiung Wu (forenklet kinesisk: 吳健雄, tradisjonell kinesisk: 吴健雄, pinyin: Wú Jiànxíong, født 29. mai 1912 i Shanghai, død 16. februar 1997 i New York City) var en kinesisk-amerikansk fysiker med en ekspertise i eksperimentell fysikk og radioaktivitet.

Liv og virke

Bakgrunn
Chien-Shiung Wu var datter av en skolerektor og vokste opp i Liuhe i Taicang i provinsen Jiangsu i Kina. Hun forlot hjemlandet i 1936, i en alder av 23 år, etter fysikkstudier ved den nasjonale universitet i Nanjing (eksamen i 1934).  Da reiste hun til USA for doktorgradsstudier ved Universitetet i California i Berkeley. Hun tok en doktorgrad i 1940. D45v arbeidet hun under Ernest Orlando Lawrence. 

I Berkeley ble hun kjent med en kinesisk kollega, Luke Chia-Liu Yuan (1912–2003), og de giftet seg i 1942.  Sammen fikk de sønnen Vincent Yuan, som også ble fysiker. Ektemannen stammet fra Beijing og var barnebarn av den første kinesiske president, Yuan Shikai. Han arbeidet ved Brookhaven National Laboratory.

Fra 1943 forsket og underviste Chien-Shiung Wu ved Columbia University i New York City.

Atomforskning
Chien-Shiung Wu jobbet fra 1943 på Manhattanprosjektet (i prosessen for å berike uran til det spaltbare materialet 235U), og hun utførte tidlig eksperimenter som motsa den hypotetiske «loven om bevaring av paritet». I 1956 beviste hun nobelprisvinnerne Tsung-Dao Lee og Chen Ning Yang sin teori om paritetlovene. Da Lee og Yang samme året mottok nobelprisen, mente mange at Chien-Shiung Wu ble forbigått med urette. De antok at grunnen til dette var en oppfatning av eksperimentalfysikk som mindreverdig sammenlignet med teoretiske fysikk.

Hun bar kallenavn som «fysikkens førstedame», «den kinesiske Marie Curie» og «Madame Wu». Hun døde etter å ha fått sitt andre slag den 16. februar 1997, i en alder av 84 år.

I 1998 ble hun innvotert i National Women's Hall of Fame.

Skrifter 

 med S. A. Moszkowski: Beta Decay, Interscience 1966.
 Utgiver sammen Vernon Hughes: Muon Physics, 3 Bind, Academic Press 1975–1977.
 Wu, E. Ambler, R. W. Hayward, D. D. Hoppes, R. P. Hudson: Experimental test of parity violation in beta decay, Physical Review, Band 105, 1957, S. 1413–1414.

Referanser 
 

Kinesiske fysikere
Fysikere fra USA
Personer tilknyttet Manhattanprosjektet
Wolfprisen i fysikk
Personer fra USA av kinesisk opphav
National Women's Hall of Fame
Personer fra Suzhou
Personer fra Shanghai
Rekkehus

Et rekkehus er et hus som er bygget sammen med andre hus, som regel like hus, slik at de danner en rekke. Et rekkehus har typisk to murer/fasader felles med nabohusene, med unntak av husene i enden av rekken.

Fordelen ved et rekkehus er at varmetapet gjennom ytterveggene er mindre, da kun to fasader vender ut mot det fri. Dessuten er tomten hvor huset er plassert ofte mindre enn andre villatomter og dermed billigere.

Skatteetaten har definert tre forskjellige boligtyper og kaller rekkehus for småhus:

Typer av hus 
 Enebolig
 Leilighet
 Småhus
 Bolig
 Boligblokk
 Kulturhus
 Bibliotek
 Kirke

Se også
Arealberegning av bygninger

Referanser 

Grunneiendom
Byggeteknikk
Boligbygninger

sv:Småhus#Radhus
Supernytt

Supernytt er et nyhetsprogram for barn som har gått på NRK Super siden 2010. Målgruppen til Supernytt er barn i alderen 8 til 12 år. Programmet har som formål å forklare det som skjer i Norge og verden slik at barn forstår og klarer å sette ting i en sammenheng. I tillegg skal Supernytt gi barn en stemme, dempe frykt og bidra til å kapre morgendagens nyhetsbrukere. 

Supernytt sender på tre plattformer: TV, Nett og TikTok. Programmet publiseres mandag til fredag kl 10 på nrksuper.no og sendes 17:50 på NRK1. Sendingene er også tilgjengelige i NRKs nett-tv.

Programmet hadde premiere 4. januar 2010. 

De hadde rundt 100 000 seere daglig i 2019, inkludert på nett-TV.

Programledere 

 Benedicte Bendiksen (tidligere)
 Dang Trinh (tidligere)
 Johannes Slettedal (tidligere)
 Tone Rekdal Sperre (tidligere)
Bjørn Alexander Olsen (tidligere)
 Ragnhild Telise Kristoffersen (tidligere)
Selma Ibrahim
Salamatu "Sally" Kamara
Tobias Rysstad

Sideproduksjoner 
NRK-Supernytt har også laget to dramaserier, "Supernytt og jakten på sannheten" og "Supernytts Julekalender" hvor den fiktive super karakteren "Pandasjefen" blir introdusert. Det ble også gitt ut en musikkvideo tilhørende hver av seriene, kalt "fake news er dust" og "ikke vær ett troll vær en nisse på nett".

Plattformer/stasjoner 
Supernytt produserer nyheter på tre plattformer: TV, nett og TikTok, men har tidligere også publisert på Instagram og Snapchat.

I tillegg er det opprettet YouTube-konto hvor det legges ut klipp myntet på barn og unge.

Priser 
Programmet ble kåret til beste barne- eller ungdomsprogram under Gullruten 2011. Supernytt fikk NRKs journalistpris i 2011. Programmet ble også tildelt Redd Barnas barnerettighetspris i 2011. I 2012 fikk programmet NRKs språkpris av kringkastingssjef Hans-Tore Bjerkaas og i 2013 ble det tildelt den gjeve Juryeprisen under Barnemediefestivalen i Ebeltoft i Danmark for ekstrasendingen som ble laget etter 22. juli-terroren i 2011 - «Supernytt ekstra - 22. juli 2011».

Referanser

Eksterne lenker 

NRK Barne-TV
Norske barneprogrammer på TV
Norske nyhets- og aktualitetsprogrammer på TV
Gullruten for beste TV-program
TV-produksjoner på NRK
Norske TV-serier fra 2010-årene
Norske TV-serier fra 2020-årene
Roger Madsen

Roger Madsen (født 1964) er en norsk politiker. Han er bystyremedlem og nestleder i Moss Fremskrittsparti. 

I 2009 ble han sensurert på det norske kronprinsparets Facebook-side for uttalelser om Afrika og afrikanere som av enkelte ble oppfattet som pejorative.

Referanser 

Lokalpolitikere i Viken
Fødsler i 1964
Richard Seaman

Richard Seaman (født 4. februar 1913 i  Sussex, England, død 25. juni 1939 i Belgia) var en av de største britiske racerkjørerne før andre verdenskrig. Han var med på [Mercedes-Benz] sitt lag fra 1937 til 1939. Han kjørte i en Mercedes-Benz W125  og i 1938 vant han Grand Prix i Tyskland i nærvær av Adolf Hitler. Det har blitt sagt at Hitler ikke likte at det ikke var en tysker som vant dette løpet at han sluttet å komme på lignende løp i fremtiden.

I 1937 signerte han en ny kontrakt med Mercedes-Benz og han gikk dermed imot ønskene til moren hans som ikke ville at han skulle kjøre for «nazi-laget». I desember 1938 giftet han seg med Erica Popp som var datteren til regissøren av bilmerket BMW. Dette gjorde han også imot sin mors ønsker. 

Under Belgias Grand Prix på Circuit de Spa-Francorchamps-banen i 1939 krasjet han med bilen sin inn i et tre. Han døde bare noen få timer senere og ble kun 26 år gammel. Richard Seaman ble gravlagt ved Putney Vale Cemetery i London, og hans grav vedlikeholdes fremdeles av Mercedes-Benz.

Referanser

Eksterne lenker 
 

Britiske motorsportsutøvere
Personer fra Chichester
Dødsfall i motorsportsulykker
Tonje Steinsland

Tonje Steinsland (født 1969) er en norsk journalist og programleder.

Hun har arbeidet som fjernsynsjournalist siden 1991. Hun startet som programleder for U (NRK) og har siden vært dokumentarist og gravende reporter i Brennpunkt (NRK) og reporter og nestleder i TV 2s Rikets tilstand. Fra 2004 til 2008 laget Steinsland sin egen samtaleserie, Tonje Steinsland møter… på samme kanal. Tonje Steinsland var fra 2010 til 2012 programleder for TV 2 Skole sammen med Ingunn Kyrkjebø. Steinsland har tidligere vært programleder i Dokument 2. I 2012 ble hun redaksjonssjef for programmet Vårt lille land, som vant to Gullruter for første sesong.

Utmerkelser 
 Fått Skupdiplom i 1997 for avsløringen av Stråleskandalen på Radiumhospitalet
 Fått Skupdiplom i 2001 for avsløringen av omskjæring av norske jenter
 Vunnet Gullruten for beste aktualitetsprogram med Valentinballet
 Vunnet Gullruten for beste aktualitetsprogram med Afrikanske jenter omskjæres i Norge
 Nominert til Gullruten for Tonje Steinsland møter Kim Friele

Programleder 
 Vårt lille land, TV 2
 TV 2 Skole, TV 2
 Dokument 2, TV 2
 Tonje Steinsland møter..., TV 2
 U'', NRK

Eksterne lenker 
 

Norske programledere
TV 2-journalister
NRK-journalister
Aurangabad (Maharashtra)

Aurangabad (marathi: , urdu: ) er en by i det indiske distriktet Aurangabad i delstaten Maharashtra. Byens navn betyr «bygget av tronen», og er oppkalt etter den mogulske keiseren Aurangzeb. Den er en turistby omringet av mange historiske monumenter, inkludert Ajantahulene og Ellorahulene som er på UNESCOs liste over verdens kultur- og naturarvsteder. Det samme gjelder Bibi Ka Maqbara. Aurangabad er administrasjonssentrum i Aurangabad divisjon eller Marathwadaregionen, og blir betraktet som en «by av porter». Disse kan man ikke å unngå å legge merke til når man tar en kjøretur gjennom byen. Aurangabad er også en av de raskestvoksende byene i verden. 

Byen ligger sentralt i delstaten Maharashtra i en gjennomsnittlig høyde av 513 moh., et stykke fra Indias vestkyst. Ved folketellingen i 2001 hadde byen 872 667 innbyggere, men et estimat fra 2009 sier at det bor 1 167 649 mennesker i Aurangabad. Arealet er rundt 200 km².

Fra 1724 til 1763 var Aurangabad hovedstad i staten Hyderabad.

Referanser

Eksterne lenker 
 Offisiell nettside for Aurangabad distrikt (engelsk)
 Informasjon om Aurangabad by (engelsk)

Byer i Maharashtra
Hyderabad (fyrstestat)
Bosetninger etablert i 1610
Sylvia Gerasch

Sylvia Gerasch (født 16. mars 1969 i Cottbus) er en tidligere svømmer som konkurrerte for Øst-Tyskland og Tyskland. I 1983 deltok hun for første gang, i en alder av 16, i langbane-EM i Roma, og tok sølvmedalje på 100 og 200 m brystsvømming for Øst-Tyskland. To år senere vant hun gullmedalje på 100 m bryst under langbane-EM i Sofia. I tillegg har hun, som østtysk svømmer, to gullmedaljer fra langbane-VM i 1986, i Madrid og en bronsemedalje fra 1987. I tillegg har hun fem gullmedaljer og to sølvmedaljer for Tyskland.

Eksterne lenker 
 

Tyske svømmere
Østtyske svømmere
Verdensmestere i svømmesport for Øst-Tyskland
Europamestere i svømmesport for Øst-Tyskland
Europamestere i svømmesport for Tyskland
Deltakere for Tyskland under Sommer-OL 2000
Svømmere under Sommer-OL 2000
Tidligere verdensrekordholdere i svømming
Personer fra Cottbus
Fødsler i 1969
Deltakere for Tyskland under Kortbane-EM i svømming 1993
Deltakere for Tyskland under Kortbane-EM i svømming 1991
Fykologi

Fykologi er læren om alger. En som forsker på alger kalles en fykolog. 
Ordet kommer fra gresk fykos (alge, sjøgress, tang) og logos (lære).

Fykologi er et fagområde innenfor biologi, og regnes ofte som en undergren av botanikken.

Alger
Botanikk
Marinbiologi
Limnologi
ADCC Submission Wrestling World Championship

Abu Dhabi Combat Club Submission Wrestling World Championship er en konkurranse innen submission wrestling som avholdes annenhvert år. 

Konkurransen består av profesjonelle utøvere av jujutsu, bryting, judo, sambo, shooto og mixed martial arts. 

Konkurransen tillater ikke slag og spark, men ønsker heller og fremme grappling og submissions.

Eksterne lenker 
 

Sportsarrangementer
Agatunnelen

Agatunnelen er en veitunnel i Ullensvang kommune i Vestland fylke. Den er 607 meter lang og utgjør en del av fylkesvei 550 ca. 30 km nord for Odda. Den ble åpnet i juni 2006. Tunnelen ble bygget for å få trafikken vekk fra Agatunet.

Se også 

Veitunneler i Norge
Undersjøiske veitunneler i Norge

Eksterne lenker
 pdf vegvesen.no

Veitunneler i Vestland
Veier i Ullensvang
2006 i Norge
Fylkesvei 550
Tunneler åpnet i 2006
Chiemgau Arena

Chiemgau Arena er et skianlegg i Ruhpolding i Tyskland. Anlegget er særlig kjent som skiskytterarena, med tre verdensmesterskap og årlige verdenscuprenn, men det har også hoppbakker, langrennsløyper og rulleskiløyper, og har blitt brukt i verdenscupen i kombinert og skihopping.

Skiskyting
Ski-Club Ruhpolding søkte i 1964 om å få bygge et toppidrettssenter for skisport. Etter mer planlegging søkte skiklubben og byen Ruhpolding i 1972 om å få lage toppidrettssenter for skiskyting, og det bayerske og tyske skiforbundet innvilget søknaden året etter. Byggingen startet i 1977, og i 1979 ble VM i skiskyting arrangert i anlegget. Siden da har langrenns- og skiskytteranlegget blitt stadig utvidet og forbedret. Chiemgau Arena hadde igjen VM i 1985, 1996 og 2012, og dessuten junior-VM i 1993. Anlegget har hatt verdenscuprenn i skiskyting årlig siden 1980.

Hoppbakkene

Den største hoppbakken, Große Zirmbergschanze (norsk: Store Zirmbergbakken), ble bygd alt i 1961 og tatt i bruk året etter. Den fikk selskap av en normalbakke, Toni-Plenk-Schanze (norsk: Toni Plenk-bakken), i 1968. Større ombygginger av disse bakkene ble gjort i 1980 og 1999. Tre mindre bakker ble bygd i 1981 og 1986. De to minste hoppbakkene har i dag plastmatter, slik at de også kan brukes i sommerhalvåret.

Storbakken har K-punkt 115 meter og bakkestørrelse 128 meter. Bakkerekorden er 133 meter, satt av Ronny Ackermann (Tyskland) under trening til verdenscupen i kombinert 1. januar 2005. Normalbakken har K-punkt 90 meter og bakkestørrelse 100 meter. Bakkerekorden er 102 meter, satt av Felix Schoft (Tyskland) 10. februar 2007. De mindre bakkene har størrelse K65 (rekord 74,5 meter, Fabian Mohrweiser (Tyskland), 18. mars 2006), K40 (rekord 45,5 meter, Janis Mohrweiser (Tyskland), 15. mars 2003) og K23 (rekord 21,5 meter, Lorenz Wegscheider (Tyskland), 3. februar 2007).

Det ble arrangert verdenscuprenn i kombinert i Chiemgau Arena (storbakken) i januar 2005, januar 2006 og på begge sider av nyttår 2006/07, samt B-verdenscup i desember 2003. Det har blitt arrangert ett verdenscuprenn i spesielt hopp i storbakken, i desember 1992, og kontinentalcuprenn i mars 2001 og mars 2003.

Viktige renn (spesielt hopp)

Referanser

Eksterne lenker
 Chiemgau Arena
 Chiemgau Arena: Infrastruktur
 Tourist-Information Ruhpolding: Vom Biathlonzentrum zum Olympiastützpunkt
 Skisprungschanzen-Archiv: Ruhpolding (Chiemgau Arena)
 Ski-Club Ruhpolding: Chronik - Die Jahre 1960 - 1980

Hoppbakker i Tyskland
Skianlegg
Sport i Bayern
Byggverk i Bayern
Østerrike under Vinter-OL 1980

Østerrike under Vinter-OL 1980. Førtitre sportsutøvere, trettitre menn og ti kvinner, fra Østerrike deltok i seks sporter, aking, alpint, bobsleigh, kunstløp, skihopping og skiskyting under Vinter-OL 1980 i Lake Placid i USA. Østerrike kom på fjerdeplass med tre gull-, to sølv- og to bronsemedaljer. Alpinisten Annemarie Moser-Pröll var Østerrikes flaggbærer under åpningsseremonien.

Medaljer

Medaljevinnerne
   

Nasjoner under Vinter-OL 1980
Østerrike under de olympiske leker
1980 i Østerrike
Scanner

Scanner er et tysk speed metal-band som oppsto i 1986 ved bytte av to medlemmer i bandet Lions Breed som i 1985 ga ut albumet Damn The Night på Earthshaker Records. Under navnet Scanner profilerte de seg med science fiction-inspirasjon i tekster, omslag og sceneshow. Debuten Hypertrace kom ut i 1988 på Noise Records. Bandet har vært oppløst flere ganger, og det eneste originale medlemmet som er igjen er gitarist Axel A.J. Julius. De ga 23. januar 2015 ut sitt foreløpig siste album, The Judgement, på Massacre Records).

Medlemmer 
 Efthimios Ioannidis – vokal
 Axel A.J. Julius – gitar
 Andreas Zeidler – gitar
 Jonathan Sell – bassgitar
 Patrick Klose – slagverk

Diskografi 
 Hypertrace (Sony / Noise) (1988)
 Terminal Earth (Sony / Noise) (1989)
 Mental Reservation (1995)
 Ball of The Damned (1997)
 Scantropolis (2002)
 The Judgement (2015)

Referanser

Eksterne lenker 
 
 

Tyske speed metal-band
Band etablert i 1986